**VILNIAUS LOPŠELIS-DARŽELIS „ŽUVĖDRA“**

TVIRTINU

 Vilniaus lopšelio-darželio ,,Žuvėdra ,,

 Direktoriaus 2020 m. kovo 24 d.

 Įsakymu Nr. V - 12

**VILNIAUS LOPŠELIO-DARŽELIO „ŽUVĖDRA“ UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

 1. Nuotolinio ugdymo(si) tvarkos aprašas (toliau – Tvarka) parengtas vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 patvirtintomis „Rekomendacijomis dėl ugdymo proceso organizavimo nuotoliniu būdu“ reglamentuojantis Vilniaus lopšelio-darželio „Žuvėdra” (toliau Įstaigos) ugdymo(si) nuotoliniu būdu organizavimą ir vykdymą, pedagogų, dirbančių pagal ikimokyklinio, priešmokyklinio ugdymo programas, logopedo, spec. pedagogo, psichologo bei meninio ugdymo pedagogo (toliau - Pedagogų) ugdymo organizavimo nuotoliniu būdu taisykles ir tvarką.

 2. Tvarkos tikslas užtikrinti nepertraukiamą ugdymo proceso organizavimą nuotoliniu būdu nuo 2020 m. kovo 30 d., iki bus atnaujintas įprastas ugdymo procesas.

 3. Tvarkos apraše vartojamos sąvokos:

 3.1**. nuotolinis ugdymasis (mokymasis)** – tai nuoseklus savarankiškas ar grupinis mokymas(is), kai besimokančiuosius ir pedagogą skiria atstumas ir/ar laikas, o bendravimas ir bendradarbiavimas, mokymosi medžiaga pateikiama informacinėmis ir komunikacinėmis technologijomis (IKT).

 3.2. Pagal mokymosi laiką nuotolinis ugdymasis (mokymasis) skirstomas į tris rūšis:

 3.2.1. **Sinchroninis**, kuris vyksta fiksuotu laiku ir kartais tam tikroje vietoje, pavyzdžiui, naudojant vaizdo ar garso konferencijų būdą.

 3.2.2. **Asinchroninis** nuotolinis mokymasis vyksta bet kur ir bet kuriuo metu, bendraujama naudojantis informacinėmis ir komunikacinėmis technologijomis ar paprastu paštu.

 3.2.3.**Mišrus nuotolinis ugdymas**, kuriame yra sinchroninio ir asinchroninio mokymosi elementų.

 4. Esant epidemijos grėsmei Įstaiga ugdymo procesą organizuoja nuotoliniu būdu nepriklausomai nuo to, ar šis būdas yra įteisintas Įstaigos nuostatuose, ar ne.

 5. Laikinai organizuojant ugdymą nuotoliniu būdu mokymo sutartys nekeičiamos.

 6. Ikimokyklinis ir priešmokyklinis ugdymas(-is) Įstaigoje didesne dalimi vykdomas asinchroniniu būdu, tačiau gali būti taikomas sinchroninis ir mišrus nuotolinio ugdymo būdas.

**II SKYRIUS**

**UGDYMO PROCESO ORGANIZAVIMAS NUOTOLINIU BŪDU**

 7. Ikimokyklinio ir priešmokyklinio ugdymo(-si) nuotolinio būdu užtikrinimui, techninei pagalbai teikti Įstaigoje direktoriaus įsakymu sudaroma darbo grupė.

 8. Darbo grupės kontaktinė informacija dėl techninės pagalbos pedagogams ir tėvams/globėjams skelbiama Įstaigos interneto svetainėje [www.zuvedra.vilnius.lm.lt](http://www.zuvedra.vilnius.lm.lt) skiltyse: „Naujienos“ .

 9. Ikimokyklinis ir priešmokyklinis ugdymas(-is) Įstaigoje, nuo 2020 m. kovo 30 d. iki 2020 m. balandžio 17 d. bus atnaujintas įprastas ugdymo procesas, bus organizuojamas elektroniniu paštu, Įstaigos tinklalapyje, Įstaigos socialinio tinklo „Facebook“ grupėse, naudojant „Viber“, „Skype“, „Messenger“ , „ZOOM“ ir kitas programėles. Taip pat naudojantis nuotolinio mokymosi Eduką, Emą, Kindervibe ir kitomis aplinkomis.

 10. Nuotolinio ugdymo(si) informacinių technologijų naudojimo konsultantas – informacinių technologijų specialistas.

 11. Grupių pedagogai parengia kitai savaitei savaitinius ugdymo planus su užduotimis vaikams ir iki penktadienio siunčia į el. paštą suderinimui su direktorės pavaduotoja ugdymui.

 12. Grupių pedagogai pirmadieniais iki 10:00 val. ryto ugdytinių tėvams/globėjams pateikia el. paštu suderintus su direktorės pavaduotoja ugdymui savaitės veiklos planus su ugdymo medžiaga, užduotimis bei naudingomis nuorodomis.

 13. Savaitės eigoje vyksta pedagogų ir tėvų/globėjų bendradarbiavimas ugdymo klausimais susirašinėjant elektroniniu paštu, grupių Facebook paskyrose, naudojant „Viber“, „Skype“, „Messenger“, „ZOOM“ programas ir kitas komunikavimo priemones.

 14. Užduotys savaitės laikotarpyje priklausomai nuo kintančių aplinkybių, vaikų poreikių, tėvų (globėjų) pasiūlymų bei pageidavimų gali būti pildomos, koreguojamos, atnaujinamos ir pan.

 15. Tėvai/globėjai, kiekvieną savaitę, teikia grupių pedagogams gautų ir atliktų savaitės užduočių nuotraukas, komentarus, atsiliepimus grupės pedagogų nurodytu elektroniniu adresu ar kitu būdu.

 16. Bendraujant virtualioje erdvėje privalu būti mandagiems, gerbti vieni kitus, laikytis etikos principų ir asmens duomenų apsaugos reikalavimų.

 17. Meninio ugdymo pedagogas rengia vaizdines muzikos pamokėles, kurios pateikia el. paštu grupių auklėtojams.

 18. Fizinio lavinimo pedagogas rengia vaizdines fizinio lavinimo pamokėles, kurios pateikia el. paštu grupių auklėtojams.

 21. Pedagogų tarpusavio bendravimas bei bendradarbiavimas vyksta elektroniniu paštu, telefonu, taip pat naudojant kitas aukščiau išvardintas komunikavimo priemones.

 22. Įstaigos pedagogai apie savo savaitės veiklą atsiskaito nuotoliniu būdu Įstaigos direktorės pavaduotojai ugdymui per el. paštą siunčiant kiekvieną pirmadienį užpildytą veiklos ataskaitos formą, Priedas Nr. 1.

**III SKYRIUS**

**REKOMENDUOJAMI NAUDOTI SKAIMENINIAI IŠTEKLIAI IR KITA PAGALBA**

23. Ugdymo programai įgyvendinti, rekomenduojama pasinaudoti esamu visoms mokykloms laisvai prieinamu nacionaliniu skaitmeniniu ugdymo turiniu:

23.1. Emokykla ( http://lom.emokykla.lt/public/ ) – skaitmeninių priemonių paieška;

23.2. Ugdymo sodas ( <https://sodas.ugdome.lt/mokymo-priemones> ) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;

23.3. projekto „Mokyklų aprūpinimas gamtos ir technologinių mokslų priemonėmis“ medžiaga ( http://www.vedlys.smm.lt/ );

 23.4. Vilniaus švietimo pažangos centras, kuris savo internetinėje svetainėje talpina ir nuolat atnaujina metodinę medžiagą bei informaciją apie seminarus nuotolinio mokymo ir ugdymo tema. Informaciją galite rasti čia: www.svietimopazanga.lt ; <https://www.svietimopazanga.lt/informacija-ir-rekomendacijos-del-ikimokyklinio-ugdymo/> ; https://www.svietimopazanga.lt/i-pagalba-mokytojams-internetiniu-seminaru-apie-nuotolinius-mokymo-metodus-kalendorius/ ;

23.5. Vilniaus miesto savivaldybės internetinė svetainė - informacija apie nuotolinį ugdymą, rekomendacijos ugdymo įstaigoms ir tėvams adresu https://svietimas.vilnius.lt ;

 24. Nuorodos į kitą metodinę medžiaga nuotoliniam mokymui pagal dalykus bus nuolat atnaujinama ir pateikiama Lietuvos Švietimo, mokslo ir sporto ministerijos Nacionalinės švietimo agentūros interneto svetainėje, kurioje yra nuolat pildoma skaitmeninio mokymo bazė su ugdymo ir mokymosi aplinkomis, metodine medžiaga, mokymo priemonėmis ir kita ugdymo įstaigoms svarbia informacija: ( <https://www.nsa.smm.lt/nuotolinis> ).

25. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu.

26. Rekomenduojama susisiekti su kitomis Lietuvos mokyklomis ir aptarti galimybes bendradarbiavimo pagrindu dalytis skaitmeniniu ugdymo turiniu, gerąja patirtimi.

 27. Siūloma kreiptis į kitas Lietuvos švietimo, mokslo ir studijų institucijas pasidalinti patirtimi ir pasirengti elementarius nuotolinio mokymosi aplinkų naudotojų vadovus, vaizdo paskaitų kambarių naudotojų vadovus ir pan.

28. Siūloma naudotis atviraisiais ištekliais kitomis kalbomis, pvz., anglų kalba Khan Academy (https://www.khanacademy.org/ ), „European Schoolnet“ (EUN) mokymosi ištekliais, leidžiančiais mokykloms rasti ugdymo turinį iš daugelio skirtingų šalių ir teikėjų (http://lreforschools.eun.org/web/guest , https://www.schooleducationgateway.eu/en/pub/index.htm ir kt.)

**IV SKYRIUS**

**BAIGIAMOSIOS NUOSTATOS**

29. Direktoriaus įsakymu patvirtintas tvarkos aprašas talpinamas Įstaigos internetinėje svetainėje, adresu: [www.zuvedra.vilnius.lm.lt](http://www.zuvedra.vilnius.lm.lt)

30. Šiuo tvarkos aprašu vadovaujasi visi Įstaigos Pedagogai.

31. Tvarkos aprašas gali būti keičiamas, pasikeitus aplinkybėms, išaiškėjus nesklandumams.

32. Tėvai/globėjai gali teikti pasiūlymus ir rekomendacijas dėl ugdymo nuotoliniu būdu tobulinimo elektroniniu paštu: rastine@zuvedra.vilnius.lm.lt

33. Už nuotolinio ugdymo(-si) organizavimo sklandumą atsakingas Įstaigos vadovas, stebėseną vykdo direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1.

**VILNIAUS LOPŠELIS-DARŽELIS „ŽUVĖDRA“**

 TVIRTINU

 Vilniaus lopšelio-darželio ,,Žuvėdra ,,

 Direktoriaus 2020 m. kovo 24 d.

 Įsakymu Nr. V - 12

**PEDAGOGŲ ATASKAITA DIRBANT NUOTOLINIU BŪDU**

|  |  |
| --- | --- |
| Auklėtoja |  |
|  |  |
| Grupės pavadinimas |  |

|  |  |  |
| --- | --- | --- |
| Eil. Nr.  | Nuotolinio darbo vieta (adresas) | Atliekami darbai |
| Savišvieta | Metodinės priemonės | Planuojama būsimoji ugdomoji veikla | Skaityta naujausia metodinė literatūra | Domėjimasis šiuolaikinėmis švietimo inovacijomis ir aktualijomis | Šventinių renginių scenarijai | Rengti individualias ir diferencijuotas užduotis vaikams | Kita veikla |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)